ᱵᱷᱟᱣᱱᱚᱜᱚᱨ
ᱵᱷᱟᱣᱱᱚᱜᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱥᱚᱣᱨᱟᱥᱴᱨᱚ ᱴᱚᱴᱷᱟ ᱨᱮᱱᱟᱜ ᱵᱷᱟᱣᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱴᱷᱟᱯᱚᱱ ᱑᱗᱒᱔ ᱥᱟᱞᱮ ᱨᱮ ᱵᱷᱟᱣᱥᱤᱝᱡᱤ ᱜᱚᱦᱤᱞ (᱑᱗᱐᱓ᱼ᱑᱗᱖᱔) ᱮ ᱪᱮᱠᱟ ᱞᱮᱫᱼᱟ ᱛᱟᱦᱮᱸᱫ ᱾ ᱱᱚᱣᱟ ᱵᱷᱟᱣᱱᱚᱜᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱑᱙᱔᱘ ᱨᱮ ᱥᱤᱧᱚᱛᱤᱭᱟᱹ ᱥᱟᱥᱚᱱᱮᱫ ᱨᱮ ᱨᱟᱯᱩᱫ ᱦᱩᱭᱩᱜ ᱢᱟᱲᱟᱝ ᱢᱤᱫ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱱᱤᱛᱚᱜ ᱵᱷᱟᱣᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱵᱷᱟᱣᱱᱚᱜᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱱᱫᱷᱤ ᱱᱚᱜᱚᱨ ᱠᱷᱚᱱ ᱑᱙᱘ ᱠᱤᱞᱚᱢᱤᱴᱚᱨ ᱟᱨ ᱠᱷᱚᱢᱵᱷᱟᱛ ᱫᱚᱨᱭᱟ ᱨᱮᱱᱟᱜ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱨᱟ ᱠᱷᱚᱱ ᱫᱷᱟᱹᱨᱛᱤ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱡᱟᱦᱟᱡᱼᱵᱨᱮᱠᱤᱝ ᱭᱟᱨᱰ ᱥᱟᱶ ᱟᱹᱰᱤ ᱜᱟᱱ ᱢᱟᱨᱟᱝ ᱟᱨ ᱦᱩᱰᱤᱧ ᱥᱠᱮᱞ ᱨᱮᱱᱟᱜ ᱤᱱᱰᱟᱥᱴᱨᱤ ᱥᱟᱶ ᱵᱮᱯᱟᱨ ᱞᱟᱹᱜᱤᱫ ᱛᱮ ᱢᱤᱫ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱢᱮᱱᱟᱜᱼᱟ, ᱟᱞᱟᱝᱜ ᱕᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱷᱟᱣᱱᱚᱜᱚᱨ ᱧᱩᱛᱩᱢᱟᱱ ᱜᱩᱡᱽᱨᱟᱴᱤ ᱥᱱᱮᱠ 'ᱜᱟᱬᱛᱷᱤᱴᱟ' ᱟᱨ 'ᱢᱚᱱᱫᱤᱨ' ᱨᱮᱱᱟᱜ ᱟᱡᱟᱜ ᱪᱤᱱᱟᱹᱦ ᱞᱟᱹᱜᱤᱫ ᱛᱮ ᱦᱚᱸ ᱯᱷᱮᱢᱚᱥ ᱟᱠᱟᱱᱟ ᱾
ᱚᱛᱱᱚᱜᱥᱟᱯᱲᱟᱣ
ᱵᱷᱟᱣᱱᱚᱜᱚᱨ ᱥᱚᱣᱨᱟᱥᱴᱨᱚ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱨᱮ ᱢᱤᱫ ᱜᱟᱰᱟ ᱫᱷᱟᱨᱮ ᱥᱚᱦᱚᱨ ᱠᱟᱱᱟ, ᱚᱠᱟ ᱠᱟᱴᱷᱤᱭᱟᱣᱟᱲ ᱧᱩᱛᱩᱢ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ 21°46′N 72°09′E / 21.77°N 72.15°E ᱨᱮ ᱢᱮᱱᱟᱜᱼᱟ ᱾[᱒] ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱔ ᱢᱤᱴᱚᱨ (᱗᱘ ᱯᱷᱤᱴ) ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱕᱓.᱓ ᱠᱤᱞᱚᱢᱤᱴᱚᱨ᱒ (᱒᱐.᱖ ᱜᱟᱺᱴ ᱢᱟᱹᱭᱤᱞ) ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱥᱟᱠᱤᱞ ᱰᱷᱚᱞᱟᱱ ᱠᱷᱚᱝᱵᱷᱟᱛ ᱫᱚᱨᱤᱭᱟ ᱪᱮᱛᱟᱱ ᱨᱮ ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱱᱟᱹᱞᱤ ᱢᱮᱱᱟᱜᱼᱟ ᱾ ᱠᱚᱸᱥᱟᱨᱟ ᱱᱟᱹᱞᱟ ᱧᱩᱛᱩᱢ ᱢᱤᱫ ᱦᱩᱰᱤᱧ ᱜᱮᱨᱼᱵᱟᱨᱚᱦᱢᱟᱥᱤ ᱜᱟᱰᱟ ᱥᱚᱦᱚᱨ ᱵᱟᱦᱨᱮ ᱮᱞᱟᱠᱟ ᱛᱮ ᱥᱮᱱᱚᱜᱼᱟ ᱾
ᱦᱚᱲ ᱞᱮᱠᱷᱟᱥᱟᱯᱲᱟᱣ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,[᱓] ᱵᱷᱟᱣᱱᱚᱜᱚᱨ ᱨᱤᱱ ᱦᱚᱲ ᱮᱞ ᱕᱙᱓,᱗᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱟᱣᱱᱚᱜᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱖% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱙᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱐% ᱢᱮᱱᱟᱜᱼᱟ ᱾ ᱑᱐% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾[᱔] ᱢᱟᱨᱟᱝ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨᱥᱟᱯᱲᱟᱣ
ᱵᱷᱟᱣᱱᱚᱜᱚᱨ ᱜᱩᱡᱽᱨᱟᱴ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱡᱮᱞᱮᱠᱟ ᱚᱦᱢᱚᱫᱟᱵᱟᱫᱽ, ᱥᱩᱨᱚᱛ ᱟᱨ ᱵᱚᱰᱳᱫᱚᱨᱟ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱴᱚᱴᱷᱟ ᱯᱚᱨᱤᱣᱦᱚᱱ ᱱᱤᱜᱟᱢ ᱤᱫᱤ ᱛᱮ ᱪᱟᱪᱞᱟᱣ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ VTCOS ᱵᱟᱥ ᱥᱚᱦᱚᱨ ᱨᱮ ᱢᱤᱫ ᱞᱚᱠᱟᱞ ᱦᱤᱡᱩᱜ ᱥᱮᱱᱚᱜ ᱞᱮᱠᱟᱛᱮ ᱠᱟᱹᱢᱤ ᱭᱟ ᱾ ᱵᱷᱟᱣᱱᱚᱜᱚᱨ ᱴᱟᱨᱢᱤᱱᱟᱥ, ᱵᱷᱟᱣᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱰᱤᱵᱤᱡᱚᱱ ᱮᱞᱟᱠᱟ, ᱥᱚᱦᱚᱨ ᱥᱮᱵᱟ ᱠᱟᱹᱢᱤᱭᱟ, ᱱᱚᱣᱟ ᱚᱦᱢᱚᱫᱟᱵᱟᱫᱽ, ᱢᱩᱢᱵᱟᱭ, ᱥᱩᱨᱚᱛ, ᱵᱚᱰᱳᱫᱚᱨᱟ, ᱢᱮᱝᱜᱟᱞᱩᱨᱩ, ᱠᱚᱪᱤ, ᱠᱣᱤᱞᱚᱱ, ᱛᱤᱨᱩᱣᱚᱱᱚᱱᱛᱯᱩᱨᱚᱢ, ᱢᱩᱢᱵᱟᱭ, ᱫᱤᱞᱞᱤ, ᱠᱚᱞᱠᱟᱛᱟ, ᱪᱮᱱᱱᱟᱭ, ᱵᱮᱝᱜᱟᱞᱩᱨᱩ, ᱠᱟᱠᱲᱟ (ᱴᱨᱮᱱ ᱱᱚᱢᱵᱚᱨ ᱑᱗᱒᱐᱓) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱾[᱕] ᱵᱷᱟᱣᱱᱚᱜᱚᱨ ᱩᱰᱟᱹᱱ ᱰᱟᱹᱦᱤ ᱞᱤᱸᱠ ᱤᱫᱤ ᱛᱮ ᱢᱩᱢᱵᱟᱭ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱤᱱᱟᱹᱢ ᱩᱰᱟᱹᱜ ᱢᱮᱱᱟᱜ ᱦᱟᱱᱛᱟᱨᱟ ᱮᱞᱟᱭᱟᱸᱥ ᱮᱭᱟᱨ (ᱤᱱᱰᱤᱭᱟ) ᱤᱫᱤ ᱛᱮ ᱪᱟᱪᱞᱟᱣ ᱠᱟᱱᱟ ᱾ ᱯᱨᱟᱵᱷᱮᱴ ᱳᱴᱚ ᱨᱤᱠᱥᱟ ᱥᱚᱦᱚᱨ ᱟᱨ ᱥᱩᱨ ᱥᱩᱯᱩᱨ ᱨᱮᱱᱟᱜ ᱟᱹᱛᱩ ᱨᱮ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ "BMC – Bhavnagar Municipal Corporation". Retrieved 25 ᱱᱚᱵᱷᱮᱢᱵᱚᱨ 2016.
- ↑ "Bhavnagar, India Page". Falling Rain Genomics, Inc. Archived from the original on 1 ᱚᱠᱴᱚᱵᱚᱨ 2007. Retrieved 15 ᱚᱜᱚᱥᱴ 2007. Unknown parameter
|url-status=ignored (help)
- ↑ "Bhavnagar City Population Census 2011 – Gujarat". Retrieved 25 ᱱᱚᱵᱷᱮᱢᱵᱚᱨ 2016.
- ↑ [Geographic reference|India]
- ↑ "BVC/Bhavnagar Terminus Railway Station Map/Atlas WR/Western Zone – Railway Enquiry". Retrieved 25 ᱱᱚᱵᱷᱮᱢᱵᱚᱨ 2016.
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
- Government/Administration:
- Bhavnagar Area Development Authority
- Bhavnagar Municipal Corporation
- Bhavnagar Collectorate
- Bhavnagar District Panchayat
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn knc_Latn eng_Latn sat_Olck eng_Latn eng_Latn glg_Latn kab_Latn kab_Latn